CELEX: 32015D1984
Language: el
Date: 2015-11-03 00:00:00
Title: Εκτελεστική απόφαση (ΕΕ) 2015/1984 της Επιτροπής, της 3ης Νοεμβρίου 2015, για τον καθορισμό των περιστάσεων, των μορφοτύπων και των διαδικασιών σύμφωνα με το άρθρο 9 παράγραφος 5 του κανονισμού (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά [κοινοποιηθείσα υπό τον αριθμό C(2015) 7369] (Κείμενο που παρουσιάζει ενδιαφέρον για τον ΕΟΧ)

5.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 289/18
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/1984 ΤΗΣ ΕΠΙΤΡΟΠΉΣ
   της 3ης Νοεμβρίου 2015
   για τον καθορισμό των περιστάσεων, των μορφοτύπων και των διαδικασιών σύμφωνα με το άρθρο 9 παράγραφος 5 του κανονισμού (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά
   
      
         [κοινοποιηθείσα υπό τον αριθμό C(2015) 7369]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου, της 23ης Ιουλίου 2014, σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά και την κατάργηση της οδηγίας 1999/93/ΕΚ (1), και ιδίως το άρθρο 9 παράγραφος 5,
   Εκτιμώντας τα ακόλουθα:
   
               (1)
            
            
               Η κοινοποίηση των συστημάτων ηλεκτρονικής ταυτοποίησης από τα κράτη μέλη αποτελεί προϋπόθεση για την αμοιβαία αναγνώριση των ηλεκτρονικών μέσων ταυτοποίησης.
            
         
               (2)
            
            
               Η συνεργασία για τη διαλειτουργικότητα και την ασφάλεια των συστημάτων ηλεκτρονικής ταυτοποίησης απαιτεί απλουστευμένες διαδικασίες. Δεδομένου ότι για τη συνεργασία μεταξύ των κρατών μελών, η οποία προβλέπεται στο άρθρο 12 παράγραφος 6 του κανονισμού (ΕΕ) αριθ. 910/2014 και ρυθμίζεται λεπτομερώς στην εκτελεστική απόφαση της Επιτροπής (ΕΕ) 2015/296 (2), απαιτείται ήδη η χρήση της αγγλικής γλώσσας, η ίδια λύση για τους σκοπούς της κοινοποίησης των συστημάτων ηλεκτρονικής ταυτοποίησης θα διευκολύνει την επίτευξη της διαλειτουργικότητας και της ασφάλειας των συστημάτων. Ωστόσο, η μετάφραση των υφιστάμενων εγγράφων δεν πρέπει να δημιουργήσει υπέρμετρο φόρτο.
            
         
               (3)
            
            
               Στα συστήματα ενδέχεται να εμπλέκονται περισσότερα του ενός μέρη που εκδίδουν μέσα ηλεκτρονικής ταυτοποίησης και/ή περισσότερα του ενός επίπεδα διασφάλισης. Για λόγους σαφήνειας και ασφάλειας δικαίου, η κοινοποίηση των εν λόγω συστημάτων πρέπει, ωστόσο, να αποτελεί ενιαία διαδικασία, με χωριστά έντυπα κοινοποίησης για κάθε μέρος που εκδίδει μέσο ηλεκτρονικής ταυτοποίησης και/ή για κάθε επίπεδο διασφάλισης.
            
         
               (4)
            
            
               Η οργάνωση των συστημάτων ηλεκτρονικής ταυτοποίησης ποικίλλει ανάλογα με το κράτος μέλος, συμμετέχουν δε οντότητες του δημόσιου και του ιδιωτικού τομέα. Μολονότι σκοπός του εντύπου κοινοποίησης πρέπει να είναι να δοθούν όσο το δυνατόν ακριβέστερες πληροφορίες, μεταξύ άλλων, σχετικά με τις διάφορες αρχές ή οντότητες που συμμετέχουν στη διαδικασία ηλεκτρονικής ταυτοποίησης, δεν πρέπει να αποβλέπει στην παράθεση, π.χ., όλων των τοπικών κοινοτήτων που συμμετέχουν. Σε αυτή την περίπτωση, στο αντίστοιχο πεδίο του εντύπου κοινοποίησης πρέπει να προσδιορίζεται το επίπεδο της αρχής ή της οντότητας που συμμετέχει.
            
         
               (5)
            
            
               Η διαβίβαση της περιγραφής των συστημάτων ηλεκτρονικής ταυτοποίησης στα άλλα κράτη μέλη πριν από την κοινοποίηση, όπως ορίζεται στο άρθρο 7 στοιχείο ζ) του κανονισμού (ΕΕ) αριθ. 910/2014, αποτελεί προϋπόθεση της αμοιβαίας αναγνώρισης των μέσω ηλεκτρονικών ταυτοποίησης. Το έντυπο κοινοποίησης που ορίζεται στην παρούσα εκτελεστική πράξη πρέπει να χρησιμοποιείται στο πλαίσιο διαβίβασης της περιγραφής του συστήματος στα άλλα κράτη μέλη, προκειμένου να καθίσταται δυνατή η αξιολόγηση από ομοτίμους, όπως ορίζεται στο άρθρο 10 παράγραφος 2 της εκτελεστικής απόφασης (ΕΕ) 2015/296.
            
         
               (6)
            
            
               Η προθεσμία για τη δημοσίευση κοινοποίησης από την Επιτροπή, όπως προβλέπεται στο άρθρο 9 παράγραφος 3 του κανονισμού (ΕΕ) αριθ. 910/2014, πρέπει να προσμετράται από την ημέρα κατά την οποία υποβάλλεται το έντυπο συμπληρωμένο. Το έντυπο κοινοποίησης δεν θεωρείται πλήρες εάν η Επιτροπή χρειάζεται να ζητήσει συμπληρωματικές πληροφορίες ή διευκρινίσεις.
            
         
               (7)
            
            
               Προκειμένου να εξασφαλιστεί η ομοιόμορφη χρήση του εντύπου κοινοποίησης, είναι σκόπιμο η Επιτροπή να παρέχει κατευθύνσεις στα κράτη μέλη, ιδίως όσον αφορά τυχόν αλλαγές στο έντυπο κοινοποίησης που ενδέχεται να οδηγήσουν σε νέα κοινοποίηση.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που αναφέρεται στο άρθρο 48 του κανονισμού (ΕΕ) αριθ. 910/2014,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στόχος
   Σύμφωνα με το άρθρο 9 παράγραφος 5 του κανονισμού (ΕΕ) αριθ. 910/2014, η παρούσα απόφαση καθορίζει τις περιστάσεις, τους μορφότυπους και τις διαδικασίες για την κοινοποίηση των συστημάτων ηλεκτρονικής ταυτοποίησης στην Επιτροπή.
   Άρθρο 2
   Γλώσσα κοινοποίησης
   1.   Η γλώσσα κοινοποίησης είναι η αγγλική. Το έντυπο κοινοποίησης που αναφέρεται στο άρθρο 3 παράγραφος 1 συμπληρώνεται στην αγγλική γλώσσα.
   2.   Με την επιφύλαξη της παραγράφου 1, τα κράτη μέλη δεν υποχρεούνται να μεταφράσουν τα δικαιολογητικά έγγραφα που αναφέρονται στο σημείο 4.4 του παραρτήματος εφόσον ενδέχεται να δημιουργηθεί αδικαιολόγητος φόρτος.
   Άρθρο 3
   Διαδικασία κοινοποίησης και μορφότυποι
   1.   Η κοινοποίηση πραγματοποιείται ηλεκτρονικά σε μορφότυπο σύμφωνο με το υπόδειγμα που παρατίθεται στο παράρτημα.
   2.   Όταν ένα σύστημα περιλαμβάνει πολλά υπεύθυνα μέρη που εκδίδουν μέσα ηλεκτρονικής ταυτοποίησης και/ή καλύπτουν πολλά επίπεδα διασφάλισης, το σημείο 3.2 και/ή, κατά περίπτωση, το σημείο 4.2 του εντύπου κοινοποίησης που παρατίθεται στο παράρτημα συμπληρώνονται χωριστά για κάθε μέρος που εκδίδει μέσο ηλεκτρονικής ταυτοποίησης και/ή για κάθε επίπεδο διασφάλισης.
   3.   Όταν οι αρχές, τα μέρη, οι οντότητες ή οι φορείς που πρέπει να κοινοποιούνται μέσω του εντύπου που παρατίθεται στο παράρτημα, ιδίως τα μέρη που διαχειρίζονται τη διαδικασία καταγραφής των μοναδικών δεδομένων ηλεκτρονικής ταυτοποίησης προσώπου ή τα μέρη που εκδίδουν το μέσο ηλεκτρονικής ταυτοποίησης, ενεργούν σύμφωνα με τους ίδιους κανόνες και χρησιμοποιούν τις ίδιες ακριβώς διαδικασίες, ιδίως όταν είναι περιφερειακές ή τοπικές αρχές, ισχύουν οι ακόλουθοι ειδικοί κανόνες:
   
               α)
            
            
               το έντυπο κοινοποίησης επιτρέπεται να συμπληρώνεται μία φορά όσον αφορά όλα τα εν λόγω μέρη·
            
         
               β)
            
            
               το έντυπο κοινοποίησης επιτρέπεται να συμπληρώνεται με πληροφορίες που είναι απαραίτητες για την ταυτοποίηση του αντίστοιχου επιπέδου λειτουργίας ή εδαφικής οργάνωσης.
            
         4.   Η Επιτροπή επιβεβαιώνει ηλεκτρονικά την παραλαβή της κοινοποίησης.
   5.   Η Επιτροπή μπορεί να ζητήσει συμπληρωματικές πληροφορίες ή διευκρινίσεις στις ακόλουθες περιπτώσεις:
   
               α)
            
            
               το έντυπο κοινοποίησης δεν έχει συμπληρωθεί σωστά·
            
         
               β)
            
            
               υπάρχει πρόδηλο λάθος στο έντυπο ή στα δικαιολογητικά έγγραφα·
            
         
               γ)
            
            
               δεν παρασχέθηκε περιγραφή του συστήματος ηλεκτρονικής ταυτοποίησης στα άλλα κράτη μέλη πριν από την κοινοποίηση, σύμφωνα με τις διατάξεις του άρθρου 7 στοιχείο ζ) του κανονισμού (ΕΕ) αριθ. 910/2014.
            
         6.   Σε περίπτωση που ζητούνται συμπληρωματικές πληροφορίες ή διευκρινίσεις κατά την παράγραφο 5, η κοινοποίηση θεωρείται πλήρης μόνον όταν οι εν λόγω συμπληρωματικές πληροφορίες ή διευκρινίσεις υποβληθούν στην Επιτροπή.
   Άρθρο 4
   Αποδέκτες
   Η παρούσα απόφαση απευθύνεται στα κράτη μέλη.
   
      Βρυξέλλες, 3 Νοεμβρίου 2015.
      
         
            Για την Επιτροπή
         
         Günther OETTINGER
         
            Μέλος της Επιτροπής
         
      
   
   
      (1)  ΕΕ L 257 της 28.8.2014, σ. 73.
   
      (2)  Εκτελεστική απόφαση (ΕΕ) 2015/296 της Επιτροπής, της 24ης Φεβρουαρίου 2015, για τη θέσπιση διαδικαστικών λεπτομερειών της συνεργασίας μεταξύ των κρατών μελών σχετικά με την ηλεκτρονική ταυτοποίηση σύμφωνα με το άρθρο 12 παράγραφος 7 του κανονισμού (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά (ΕΕ L 53 της 25.2.2015, σ. 14).
   
      ΠΑΡΑΡΤΗΜΑ
      
         ΕΝΤΥΠΟ ΚΟΙΝΟΠΟΙΗΣΗΣ ΤΟΥ ΣΥΣΤΗΜΑΤΟΣ ΗΛΕΚΤΡΟΝΙΚΗΣ ΤΑΥΤΟΠΟΙΗΣΗΣ ΔΥΝΑΜΕΙ ΤΟΥ ΑΡΘΡΟΥ 9 ΠΑΡΑΓΡΑΦΟΣ 5 ΤΟΥ ΚΑΝΟΝΙΣΜΟΥ (ΕΕ) αριθ. 910/2014
      
      (Συμπληρώνεται το όνομα του κράτους μέλους) κοινοποιεί στην Ευρωπαϊκή Επιτροπή το σύστημα ηλεκτρονικής ταυτοποίησης που πρόκειται να δημοσιευθεί στον κατάλογο που αναφέρεται στο άρθρο 9 παράγραφος 3 του κανονισμού (ΕΕ) αριθ. 910/2014 και επιβεβαιώνει τα εξής:
      
                  —
               
               
                  οι πληροφορίες που περιλαμβάνονται στην παρούσα κοινοποίηση είναι σύμφωνες με τις πληροφορίες που έχουν κοινοποιηθεί στο δίκτυο συνεργασίας σύμφωνα με το άρθρο 7 στοιχείο ζ) του κανονισμού (ΕΕ) αριθ. 910/2014, και
               
            
                  —
               
               
                  το σύστημα ηλεκτρονικής ταυτοποίησης μπορεί να χρησιμοποιείται για πρόσβαση τουλάχιστον σε μία υπηρεσία που παρέχεται από φορέα του δημόσιου τομέα στ… (συμπληρώνεται το όνομα του κράτους μέλους).
               
            
         Ημερομηνία
      
      
         [ηλεκτρονική υπογραφή]
      
      1.   Γενικές πληροφορίες
      
      
                  Τίτλος του συστήματος (εάν υπάρχει)
               
               
                  Επίπεδο(-α) διασφάλισης [χαμηλό(-ά), βασικό(-ά) ή υψηλό(-ά)]
               
            
                   
               
               
                   
               
            2.   Αρχή(-ές) αρμόδια(-ες) για το σύστημα
      
      
                  Ονομασία(-ες) της (των) αρχή(-ών)
               
               
                  Ταχυδρομική(-ές) διεύθυνση(-εις)
               
               
                  Διεύθυνση(-εις) ηλεκτρονικού ταχυδρομείου
               
               
                  Αριθμός τηλεφώνου
               
            
                   
               
               
                   
               
               
                   
               
               
                   
               
            3.   Πληροφορίες σχετικά με τα εμπλεκόμενα μέρη, τις οντότητες και τους φορείς: σε περίπτωση που υπάρχουν περισσότεροι του ενός (μέρη, οντότητες ή φορείς), η παράθεση πρέπει να είναι πλήρης, σύμφωνα με το άρθρο 3 παράγραφοι 2 και 3
      
      3.1.   Οντότητα που διαχειρίζεται τη διαδικασία καταγραφής των μοναδικών δεδομένων ηλεκτρονικής ταυτοποίησης προσώπου
      
      Ονομασία της οντότητας που διαχειρίζεται τη διαδικασία καταγραφής των μοναδικών δεδομένων ηλεκτρονικής ταυτοποίησης προσώπου
      3.2.   Μέρος που εκδίδει το μέσο ηλεκτρονικής ταυτοποίησης
      
      
                  Ονομασία του μέρους που εκδίδει το μέσο ηλεκτρονικής ταυτοποίησης και επισήμανση του εάν το μέρος αναφέρεται στο άρθρο 7 στοιχείο α) σημεία i), ii) ή iii) του κανονισμού (ΕΕ) αριθ. 910/2014
               
            
                   
               
            
                  Άρθρο 7 στοιχείο α) σημείο i) ☐
               
               
                  Άρθρο 7 στοιχείο α) σημείο ii) ☐
               
               
                  Άρθρο 7 στοιχείο α) σημείο iii) ☐
               
            3.3.   Μέρος που χειρίζεται τη διαδικασία επαλήθευσης ταυτότητας
      
      Ονομασία του μέρους που χειρίζεται τη διαδικασία επαλήθευσης ταυτότητας
      3.4.   Εποπτικός φορέας
      
      Ονομασία του εποπτικού φορέα
      
         [σημειώνεται(-ονται) η (οι) ονομασία(-ες) κατά περίπτωση]
      
      4.   Περιγραφή του συστήματος ηλεκτρονικής ταυτοποίησης
      
      Για καθένα από τα σημεία που περιγράφονται παρακάτω επιτρέπεται να επισυναφθούν δικαιολογητικά έγγραφα.
      
                  α)
               
               
                  Σύντομη περιγραφή του συστήματος, συμπεριλαμβανομένου του πλαισίου εντός του οποίου λειτουργεί, καθώς και του πεδίου εφαρμογής του
               
            
                  β)
               
               
                  Κατά περίπτωση, παρατίθενται τα πρόσθετα χαρακτηριστικά που επιτρέπεται να παρασχεθούν για τα φυσικά πρόσωπα στο πλαίσιο του συστήματος, εφόσον ζητηθεί από βασιζόμενο μέρος
               
            
                  γ)
               
               
                  Κατά περίπτωση, παρατίθενται τα πρόσθετα χαρακτηριστικά που επιτρέπεται να παρασχεθούν για τα νομικά πρόσωπα στο πλαίσιο του συστήματος, εφόσον ζητηθεί από βασιζόμενο μέρος
               
            4.1.   Εφαρμοστέο καθεστώς εποπτείας, ευθύνης και διαχείρισης
      
      4.1.1.   Εφαρμοστέο καθεστώς εποπτείας
      
      Περιγραφή του καθεστώτος εποπτείας του συστήματος όσον αφορά τα ακόλουθα:
      
         (Κατά περίπτωση, η πληροφόρηση περιλαμβάνει τους ρόλους, τις αρμοδιότητες και τις εξουσίες του εποπτικού φορέα που αναφέρεται στο σημείο 3.4, καθώς και η οντότητα στην οποία αυτός οφείλει να δίνει αναφορά. Εάν ο εποπτικός φορέας δεν δίνει αναφορά στην αρχή που είναι αρμόδια για το σύστημα, παρέχονται πλήρη στοιχεία της οντότητας στην οποία δίνει αναφορά.)
      
      
                  α)
               
               
                  το καθεστώς εποπτείας που ισχύει για το μέρος που εκδίδει το μέσο ηλεκτρονικής ταυτοποίησης
               
            
                  β)
               
               
                  το καθεστώς εποπτείας που ισχύει για το μέρος που χειρίζεται τη διαδικασία επαλήθευσης της ταυτότητας
               
            4.1.2.   Εφαρμοστέο καθεστώς ευθύνης
      
      Περιγράφεται εν συντομία το εφαρμοστέο εθνικό καθεστώς ευθύνης για τα ακόλουθα σενάρια:
      
                  α)
               
               
                  ευθύνη του κράτους μέλους δυνάμει του άρθρου 11 παράγραφος 1 του κανονισμού (ΕΕ) αριθ. 910/2014
               
            
                  β)
               
               
                  ευθύνη του μέρους που εκδίδει το μέσο ηλεκτρονικής ταυτοποίησης δυνάμει του άρθρου 11 παράγραφος 2 του κανονισμού (ΕΕ) αριθ. 910/2014
               
            
                  γ)
               
               
                  ευθύνη του μέρους που χειρίζεται τη διαδικασία επαλήθευσης ταυτότητας σύμφωνα με το άρθρο 11 παράγραφος 3 του κανονισμού (ΕΕ) αριθ. 910/2014
               
            4.1.3.   Εφαρμοστέο καθεστώς διαχείρισης
      
      Περιγράφεται το καθεστώς αναστολής ή ανάκλησης είτε ολόκληρου του συστήματος ταυτοποίησης ή επαλήθευσης ταυτότητας ή των τμημάτων του που διατρέχουν κίνδυνο
      4.2.   Περιγραφή των συνιστωσών του συστήματος
      
      Περιγράφεται πώς πληρούνται τα ακόλουθα στοιχεία του εκτελεστικού κανονισμού (ΕΕ) αριθ. 2015/1502 της Επιτροπής (1) προκειμένου να επιτευχθεί το επίπεδο διασφάλισης μέσου ηλεκτρονικής ταυτοποίησης στο πλαίσιο του συστήματος το οποίο κοινοποιείται στην Επιτροπή:
      
         (αναφέρονται τυχόν εκδοθέντα πρότυπα)
      
      4.2.1.   Εγγραφή
      
      
                  α)
               
               
                  Αίτηση και καταγραφή
               
            
                  β)
               
               
                  Απόδειξη και επαλήθευση ταυτότητας (φυσικό πρόσωπο)
               
            
                  γ)
               
               
                  Απόδειξη και επαλήθευση ταυτότητας (νομικό πρόσωπο)
               
            
                  δ)
               
               
                  Σύνδεση μεταξύ των μέσων ηλεκτρονικής ταυτοποίησης φυσικών και νομικών προσώπων
               
            4.2.2.   Διαχείριση μέσων ηλεκτρονικής ταυτοποίησης
      
      
                  α)
               
               
                  Χαρακτηριστικά και σχεδιασμός μέσων ηλεκτρονικής ταυτοποίησης (συμπεριλαμβανομένων, κατά περίπτωση, πληροφοριών για την πιστοποίηση της ασφάλειας)
               
            
                  β)
               
               
                  Έκδοση, παράδοση και ενεργοποίηση
               
            
                  γ)
               
               
                  Αναστολή, ανάκληση και επανενεργοποίηση
               
            
                  δ)
               
               
                  Ανανέωση και αντικατάσταση
               
            4.2.3.   Επαλήθευση ταυτότητας
      
      Περιγράφεται ο μηχανισμός επαλήθευσης ταυτότητας, συμπεριλαμβανομένων των όρων πρόσβασης στην επαλήθευση ταυτότητας από βασιζόμενα μέρη, εκτός από φορείς του δημόσιου τομέα
      4.2.4.   Διαχείριση και οργάνωση
      
      Περιγράφεται η διαχείριση και η οργάνωση των ακόλουθων σημείων:
      
                  α)
               
               
                  γενικές διατάξεις σχετικά με τη διαχείριση και την οργάνωση
               
            
                  β)
               
               
                  δημοσιευμένες ανακοινώσεις και πληροφορίες για τους χρήστες
               
            
                  γ)
               
               
                  διαχείριση της ασφάλειας των πληροφοριών
               
            
                  δ)
               
               
                  τήρηση αρχείων
               
            
                  ε)
               
               
                  εγκαταστάσεις και προσωπικό
               
            
                  στ)
               
               
                  τεχνικοί έλεγχοι
               
            
                  ζ)
               
               
                  συμμόρφωση και λογιστικοί έλεγχοι
               
            4.3.   Απαιτήσεις διαλειτουργικότητας
      
      Περιγράφεται πώς πληρούνται οι απαιτήσεις διαλειτουργικότητας και οι ελάχιστες τεχνικές και λειτουργικές απαιτήσεις ασφάλειας σύμφωνα με τον εκτελεστικό κανονισμό (ΕΕ) 2015/1501 της Επιτροπής (2). Παρατίθεται και επισυνάπτεται κάθε έγγραφο που μπορεί να παρέχει περαιτέρω πληροφορίες σχετικά με τη συμμόρφωση, όπως η γνώμη του δικτύου συνεργασίας, εξωτερικοί έλεγχοι κ.λπ.
      4.4.   Δικαιολογητικά
      
      Παρατίθενται εδώ όλα τα υποβαλλόμενα δικαιολογητικά έγγραφα και σημειώνεται ποιο από τα ανωτέρω στοιχεία αφορούν. Παρατίθεται η εθνική νομοθεσία που αφορά τη διάταξη για την ηλεκτρονική ταυτοποίηση σχετικά με την εν λόγω κοινοποίηση. Υποβάλλεται κείμενο στην αγγλική γλώσσα ή μετάφραση στην αγγλική γλώσσα, εφόσον διατίθενται.
      
         (1)  Εκτελεστικός κανονισμός (ΕΕ) αριθ. 2015/1502 της Επιτροπής, της 8ης Σεπτεμβρίου 2015, σχετικά με τη θέσπιση ελάχιστων τεχνικών προδιαγραφών και διαδικασιών για τα επίπεδα διασφάλισης των μέσων ηλεκτρονικής ταυτοποίησης σύμφωνα με το άρθρο 8 παράγραφος 3 του κανονισμού (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά (ΕΕ L 235 της 9.9.2015, σ. 7).
      
         (2)  Εκτελεστικός κανονισμός (ΕΕ) 2015/1501 της Επιτροπής, της 8ης Σεπτεμβρίου 2015, για το πλαίσιο διαλειτουργικότητας σύμφωνα με το άρθρο 12 παράγραφος 8 του κανονισμού (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά (ΕΕ L 235 της 9.9.2015, σ. 1).